**ПРОЕКТ!**

**Н А Р Е Д Б А за изменение на Наредба за реда и условията за поставяне и премахването на преместваеми обекти за търговски и други обслужващи дейности и елементи на градското обзавеждане по реда на чл.56, ал. 1 от ЗУТ на територията на община Никопол на Общински съвет – Никопол**

В изпълнение на изискванията на Закона за въвеждане на еврото в Република България (обн., ДВ, бр. 70 от 20.08.2024 г.) и на основание чл. 21, ал. 1, т. 2 и т. 7 от Закона за местното самоуправление и местната администрация, както и чл. 6, чл. 12, чл. 13, чл. 18, ал. 2 и ал. 3, и § 6 от ПЗР на ЗВЕРБ, **ОБЩИНСКИ СЪВЕТ – НИКОПОЛ приема настоящата Наредба:**

**§1.** В цялата наредба думите „лев“ и „лева“, както и стойностите, изразени в български лева (BGN), се заменят с техните еквиваленти в евро (EUR), изчислени по официалния курс на конвертиране – 1 EUR = 1.95583 BGN, определен с решение на Съвета на Европейския съюз. Превалутирането се извършва съгласно чл. 12 от Закона за въвеждане на еврото в Република България, чрез деление на стойността в левове на пълната числова стойност на официалния валутен курс, без закръгляване или съкращаване на този курс. Получените стойности в евро се закръгляват до втория знак след десетичната запетая по правилото, установено в чл. 13 от закона, а именно: когато третият знак след десетичната запетая е по-малък от пет – стойността се запазва; когато е равен на или по-голям от пет – вторият знак след десетичната запетая се увеличава с една единица.

**Преходни и заключителни разпоредби**

**§2.** (1) Настоящата наредба влиза в сила от датата на въвеждане на еврото в Република България, определена с решение на Съвета на Европейския съюз, прието по реда на чл. 140, ал. 2 от ДФЕС.

(2) До настъпване на тази дата, стойностите продължават да се прилагат в левове, съгласно действащите разпоредби на наредбата.

(3) След тази дата, всички стойности в настоящата наредба се прилагат в евро, съгласно извършеното преобразуване и закръгляване.

**§3.** Общинската администрация предприема необходимите административни и технически действия по изпълнение на настоящата наредба, включително служебното преизчисляване на стойностите в левове в съответните им стойности в евро, съгласно правилата на Закона за въвеждане на еврото в Република България, както и осигуряване на съответствие с всички приложими изисквания на закона относно двойното обозначаване на стойности, адаптиране на информационните системи, приемане на плащания и други служебни задължения, без тези действия да представляват изменение на разпоредбите на наредбата.

**ВНОСИТЕЛ**

**ЕМИЛ ЦЕКОВ**

**Кмет на ОБЩИНА НИКОПОЛ**